п р и с ъ д а
№ ________

гр. ЛЕВСКИ,   15.02.   2008 год.

В ИМЕТО НА НАРОДА
Левченски районен съд на   петнадесети февруари   през две хиляди и осма година в открито съдебно заседание, в следния състав:
       ПРЕДСЕДАТЕЛ:СТОЙКА МАНОЛОВА
     		   ЧЛЕНОВЕ:	  
       			          
на секретаря Ваня Димитрова в присъствието на районния прокурор Рени Кирилова разгледа докладваното от съдия Манолова наказателно н.д.о.х. №  20074410200547  и на основание данните по делото и закона

П Р И С Ъ Д И :

	ПРИЗНАВА подсъдимите А.Р., роден на **.**.**** г. в гр.Л., живущ в с.гр., турчин, български гражданин, с начално образование, работи, неженен, неосъждан, ЕГН ********** и И.А., роден на **.**.**** г. в гр.Л., живущ в с.гр., турчин, български гражданин, с начално образование, не работи, женен, неосъждан, ЕГН **********, за ВИНОВНИ  в това, че на 18.04.2007 г. в землището на гр.Левски, в съучастие като съизвършители без редовно писмено позволително, събрали и извозили от горски фонд 1 куб.м.дърва за огрев – дъб, на стойност 46 лв., като деянието представлява маловажен случай, като деянието е извършено от подсъдимия Р. като непълнолетен, но могъл да разбира свойството и значението на извършеното и да ръководи постъпките си, поради което и на основание чл.235, ал.6, във вр. с.ал.1 във вр. с чл. 63, ал.1, т.4, във вр. с чл. 55, ал.1, т.2 б.”б” от НК ОСЪЖДА подсъдимия А.Р. на наказание ОБЩЕСТВЕНО ПОРИЦАНИЕ, което да бъде изпълнено чрез прочитане на присъдата по местното радио. 
	На основание чл. 235, ал.6, във вр. с ал.1, и чл. 54 от НК ОСЪЖДА  И.А. на наказание ГЛОБА в полза на държавата в размер на 100 лева.
	ОСЪЖДА подсъдимия А.Р. със снета по делото самоличност да заплатят направените деловодни разноски в размер на 25 лв.
	ОСЪЖДА подсъдимия И.А. със снета по делото самоличност да заплатят направените деловодни разноски в размер на 25 лв.
	ПРИСЪДАТА подлежи на жалба и протест пред ПОС в 15-дневен срок от днес.
						ПРЕДСЕДАТЕЛ:					        	                 

М О Т И В И  по НОХД 20074410200547
 
Обвинението против А.Р., роден на **.**.**** г. в гр. Л., живущ в с. гр., турчин, български гражданин, с начално образование, неженен, работи, неосъждан, ЕГН **********, е по чл. 235 ал.6 във вр. с ал.1 във вр. с чл. 63 ал.1 т.4 от НК;   
Обвинението против И.А., роден на **.**.**** г. в гр. Левски, живущ в с. гр., турчин, български гражданин, с начално образование, женен, не работи, неосъждан, ЕГН **********, е по чл. 235 ал.6 във вр. с ал.1 от НК затова, че на 18.04.2007 г. в землището на гр. Левски, в съучастие, като съизвършители, без редовно писмено позволително, събрали и извозили от горския фонд 1 куб. м. дърва за огрев – дъб на стойност 46 лв., като деянието представлява маловажен случай, като деянието е извършено от подсъдимия Р. като непълнолетен, но могъл да разбира свойството и значението на извършеното и да ръководи постъпките си.   
Подсъдимите са получили препис от обвинителния акт, разбират обвинението, признават вината си и дават обяснения.
РП Левски поддържа обвинението против подсъдимите така, както е повдигнато. Предлага наказание по отношение на подсъдимия Р. обществено порицание, тъй като по време на извършване на деянието е бил непълнолетен, а за подсъдимия И.А. - наказание глоба в размер на 100 лв.
	Съдът, като прецени събраните по делото доказателства, приема за установено от фактическа страна следното:
	На 18.04.2007 г. подсъдимите – баща и син, сутринта решили да си набавят дърва за огрев. Тръгнали с каруцата си в посока землището на с. Варана, общ. Левски.
	В землището на гр. Левски, в местността „Карамандол” подсъдимите събрали и натоварили дърва за огрев без необходимото разрешително от Държавно лесничейство – Плевен.
	Подсъдимите натоварили дървата в каруцата си  и потеглили към гр. Левски. В местността „Карамандол” в землището на с. Варана и землището на гр. Левски, свидетелите Д.Т. и Н.И. – служители при ДЛ – Плевен спрели за проверка подсъдимите. Същите транспортирали отрязаните дърва. Служителите на ДЛ – Плевен поискали от подсъдимите документ – разрешително за сеч. Подсъдимите не представили такива. Служителят при ДЛ – Плевен – свидетелят Т. съставил акт за установяване на административно нарушение № 54731/2007 г. и въз основа на този акт задържали 1 бр. конска каруца и 1 куб. м. дърва за огрев – дъб.
	От справка от ДЛ – Плевен, за периода 2006 – 2007 г. подсъдимите имат пет административни нарушения по Закона за горите, за които имат издадени наказателни постановления.    
	Съгласно разпоредбата на чл. 2 ал.2 от Закона за горите, горски фонд по смисъла на този закон е територията, предназначена основно за гори, обхващаща гори и храсти, както и земите за залесяване и недървопроизводителните земи, посочени в кадастъра.  
	Съгласно заключението на вещото лице по назначената лесотехническа експертиза е видно, че стойността на 1 куб. м. твърда дървесина - дъб е 46 лв.
	Експертизата е компетентно изготвена, не е оспорена от страните по делото, поради което и приета от съда.
	Така изложената фактическа обстановка се установява от показанията на разпитаните свидетели, от заключението на вещото лице по назначената лесотехническа експертиза, както и от приложените писмени доказателства, присъединени към доказателствения материал на основание чл. 283 от НПК.  
	Разпитаните свидетели са без родство с подсъдимите, дават добросъвестно показанията си, които пък от своя страна кореспондират със събраните по делото писмени доказателства. По изложените съображения съдът кредитира показанията им.  
От изложената фактическа обстановка е видно, че с деянието си подсъдимите са осъществили от обективна и субективна страна състава на чл. 235 ал.6 във вр. с ал.1 във от НК, тъй като на 18.04.2007 г. в землището на гр. Левски, в съучастие, като съизвършители, без редовно писмено позволително, събрали и извозили от горския фонд 1 куб. м. дърва за огрев – дъб на стойност 46 лв., като деянието представлява маловажен случай, като деянието е извършено от подсъдимия Р. като непълнолетен, но могъл да разбира свойството и значението на извършеното и да ръководи постъпките си.   
	От субективна страна деянието е осъществено при форма на вината пряк умисъл–подсъдимите са съзнавали общественоопасния характер на деянието, предвиждали са настъпването на общественоопасните последици и  са искали настъпването на тези последици.  
	Подсъдимите са съзнавали всички елементи от състава на престъплението, а именно - че не са имали редовно писмено позволително за сеч на дървета, не са притежавали също превозен билет и позволително за транспортиране на дърветата, но въпреки това са изрязали 1 куб. м. дъбови дърва. 
	Причини за извършване на престъплението са неспазване на установения в страната правов ред.
При определяне вида и размера на наказанието по отношение на подсъдимия А.Р. съдът взе предвид младата му възраст, съдействието, което е оказал при разкриване на обективната истина на съдебното и досъдебното производство, чистото му съдебно минало. Съобрази стойността на предмета на престъплението, причините и мотивите за извършване на престъплението.
По изложените съображения съдът счита, че са налице основанията за приложение разпоредбата на чл. 55 от НК, тъй като са налице многобройни смекчаващи отговорността обстоятелства, и най-лекото, предвидено в закона наказание ще се окаже несъразмерно тежко. По изложените съображения налага на А.Р. наказание обществено порицание, което да бъде изпълнено чрез прочитане на присъдата по местното радио.
При определяне вида и размера на наказанието по отношение на подсъдимия И.А. съдът взе предвид чистото му съдебно минало, съдействието, което е оказал при разкриване на обективната истина на съдебното и досъдебното производство, съобрази стойността на предмета на престъплението, причините и мотивите за извършване на престъплението.
 По изложените съображения съдът определя наказанието при превес на смекчаващите отговорността и вината обстоятелства и налага на И.К. наказание глоба в полза на държавата в минималния, предвиден в закона размер  - 100  лева.  
При този изход на делото следва подсъдимият А.Р. да бъде осъден да заплати направените деловодни разноски в размер на 25.00 лв. 
При този изход на делото следва подсъдимият И.А. да бъде осъден да заплати направените деловодни разноски в размер на 25.00 лв. 
	На основание изложеното съдът постанови присъдата си.

				ПРЕДСЕДАТЕЛ: